钦定古今图书集成/明伦汇编/官常典/第542卷 > 尹凤
## 钦定古今图书集成/明伦汇编/官常典/第542卷 > 尹凤

按《明外史李锡传》：“凤字德辉，南京人。锡，总兵福建时
部将也。世府军后卫指挥同知。凤早孤，读书娴骑射。
嘉靖中，举武科，乡会试皆第一，擢署都指挥佥事，备
倭福建，徙佥浙江都司，进福建参将。倭陷福清、南安，
连舟出海，凤邀击，沈其七舟。追至外洋，连战浒屿、东
洛、七礁，擒斩二百人。击倭梅花洋，走之。追至横山，擒”
斩二百六十。大小凡十数战，内地赖以稍宁。改掌浙
江都司，谢病归。隆庆初，以故官莅福建，从锡平曾一
本。万历初，累官署都督佥事，提督京城巡捕。未几，谢
事归。